Հասարակությանն անկասկած և իրավացիորեն ոգևորում է պայքարը կոռուպցիայի, գանձագողության, ստվերային տնտեսության դեմ, հատկապես, երբ խոսքն իրական պայքարի մասին է: Եվ անկասկած է, որ այդ պայքարը ծառայում է հենց հասարակության շահերին: Սակայն իրականությունն, իհարկե, բազմաշերտ է, և որքան իրական է այդ պայքարը, այնքան նաև առաջանում են հարակից խնդիրներ՝ կապված ստվերից դեպի տնտեսության օրինական դաշտ արագ անցման, այսպես ասած, արատավոր էֆեկտի մասով: